**Forældreintra, tekstforslag**

Hvis du har mulighed for det, så undersøg med den/de lokale skoler om du må få en tekst om jeres åbne hus på forældreintra. Det har mange grupper haft succes med i de seneste år. Læg gerne billedet der er lavet til Facebook sammen med din tekst eller læg plakaten op – et billede skaber interesse og øger chancen for, at dit opslag bliver læst.

**Her får du et forslag til, hvad du kan skrive, hvis du må lægge noget op på skolens forældreintra:**

**Kom til familiedag hos spejderne**
De grønne pigespejdere i [indsæt by] inviterer til åbent hus den [indsæt dato og tid]. Vi har planlagt et sjovt program, hvor vi skal undersøge de fire elementer jord, vand, ild og luft. Alle der kommer skal blandt andet bowle med ildkugler, spille mudderbingo, bygge deres egen vindmølle og lave mad på bål.

Unge spejdere og et hold erfarne ledere står klar til at tage imod jer og give alle familier en sjov oplevelse. Vi serverer selvfølgelig kaffe og the til forældrene.

Se mere på [indsæt gruppens hjemmeside]